Mest lesnu aðsendu greinar og skoðanagreinar ársins 2019 Hvað eiga stjórnendur Kaupþings , maður sem hvarf í Keflavík fyrir mörgum áratugum síðan , hagfræðin í uppvaskinu og dramatísk réttarhöld vegna uppsagnar leikara sameiginlegt ? Þau voru viðfangsefni mest lesnu pistla eða aðsendra greina á Kjarnanum í ár . „ Þann 20. nóvember 1974 hóf lögreglan í Keflavík rannsókn á því af hverju maður að nafni Geirfinnur Einarsson hafði horfið sporlaust frá deginum áður . Stjórnandi rannsóknarinnar var Valtýr Sigurðsson fulltrúi bæjarfógetans í Keflavík , en hann fór með stjórn lögreglu í umboði fógeta . Rannsóknarlögreglumaðurinn Haukur Guðmundsson var settur í verkefnið , en ábyrgðarmaður þess var yfirmaður hans , Valtýr Sigurðsson . Rannsókn mannshvarfsins var með slíkum endemum að vinnubrögð við hana ná ekki einusinni að falla undir fúsk . “ Svona hófst aðsend grein eftir Soffíu Sigurðardóttur um mál sem endaði sem Guðmundar - og Geirfinnsmálið . „ Óskrifuð regla er á mörgum heimilum að það sé ekki sami einstaklingurinn sem eldar og vaskar upp eftir matinn . Ef pabbi eldar þá vaskar mamma eða börnin upp . Auglýsing Þetta kerfi er svo gamalt og hefðin svo gróin að það er nánast ómögulegt að hugsa sér annarskonar kerfi . Hefðin er svo vel rótuð að við látum okkur ekki einu sinni detta það í hug að skora á hvort hefðin sé af hinu góða , eða hvort megi bæta hana . Þegar hefðin er skoðuð nánar , og í gegnum gleraugu hagfræðinnar , er nokkuð ljóst að hún er misheppnuð . “ Svona hófst pistill eftir Eikonomics sem birtist í maí og vakti mikla athygli . 3 . Opið bréf til Ármanns Þorvaldssonar Þú misnotaðir traust okkar þar sem þú gegndir mikilvægu hlutverki í svikunum sem áttu sér stað í Kaupþingi . Þú barst sérstaklega ábyrgð á innlánasöfnun Kaupþing „ Edge ” ( netreikningar ) , sem að lokum framlengdu líftíma svikanna og leiddu til aukins samfélagslegs skaða sem hleypur á milljörðum evra . Svik Kaupþings námu 83 milljörðum Bandaríkjadollara og gjaldþrot bankans varð það fimmta stærsta í sögunni , stærra en Madoff-svikamyllan sem nam 64 milljörðum Bandaríkjadollara . Samantekið mynduðu íslensku bankarnir þrír þriðja stærsta gjaldþrot sögunnar , en eingöngu fall Lehman Brothers og Washington Mutual var stærra . “ Kevin Stanford og Karen Millen , sem voru á meðal stærstu viðskiptavina Kaupþings fyrir hrun , skrifuðu opið bréf til Ármanns Þorvaldssonar . „ Þarna var verið að rétta yfir Kristínu Eysteinsdóttur og Leikfélagi Reykjavíkur en rétt er að taka fram að hún er vinkona mín og fyrrum samstarfsfélagi síðan ég var hússkáld í Borgarleikhúsinu fyrir nokkrum árum . “ Auður Jónsdóttir rithöfundur var viðstödd aðalmeðferð í máli Atla Rafns Sigurðarsonar gegn Kristínu Eysteinsdóttur . Í pistli sem hún birti í lok september velti hún upp nokkrum spurningum . 1 . Opið bréf til Hreiðars Más Sigurðssonar og Magnúsar Guðmundssonar „ Hreiðar og Magnús . Karen Millen og ég höfum verið talin „ vinir Kaupþings “ , en þar sem við vorum notuð í svikamyllu sem þið bjugguð til , og tíu árum síðar hefur Kaupþing stefnt okkur á nýjan leik vegna svika ykkar , þá viljum við koma eftirfarandi á framfæri . “ Svona hófst opið bréf sem Kevin Stanford og Karen Millen , sem voru á meðal stærstu viðskiptavina Kaupþings fyrir hrun , skrifuðu til tveggja af helstu stjórnendum bankans á þeim tíma . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .